stanford-oval/wikipedia huggingface dataset:
גן יאשיה

| --- | --- |

מדינה: ישראל ישראל
מחוז: המרכז
מועצה אזורית: עמק חפר
גובה ממוצע: ‎32 מטר
תאריך ייסוד: 1949
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 989 תושבים
 מפת מיקום  מפה דינמית   (למפת נתניה מוגדלת) גן יאשיה(למפת נתניה רגילה) גן יאשיה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גן יאשיה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גן יאשיה32°21′02″N 34°59′38″E﻿ / ﻿32.3504284197267°N 34.9939960113851°E﻿ / 32.3504284197267; 34.9939960113851  heמפת היישובים של מועצה אזורית עמק חפר (in English: Hefer Valley Regional Council) באדום - גן יאשיה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

גַּן יֹאשִׁיָּה הוא מושב במזרח עמק חפר השייך למועצה אזורית עמק חפר. המושב נמצא כ-3 קילומטרים מצפון-מערב לטולכרם וכ-5 קילומטרים מצפון-מזרח לכפר יונה.
המושב שוכן בסמוך לקו רכבת אשר נמצא על תוואי דרך הדואר הראשית והיה בשימוש על ידי האימפריה העות'מאנית. כיום נותרו ממנו שרידי גשר המסילה מעל נחל שכם ופילבוקס מהתקופה הבריטית. תוואי הרכבת מחודש ויהיה בשימוש רכבת ישראל.
היסטוריה

היישוב הוקם על ידי חיילים משוחררים מהפלמ"ח ועל ידי עולים מרומניה.
בט"ו בכסלו ה'תש"י (6 בדצמבר 1949) עלו המתיישבים על אדמות שהיו שייכות עד מלחמת העצמאות לדרום הכפר הערבי קאקון שתושביו נמלטו ממנו בעת התקפת אנשי "ההגנה" במהלך המלחמה.
בתחילת דרכו נקרא היישוב במספר שמות: "ארגון ראובן", "נחל ראובן" ו"דרום קקון". לאחר מכן נשתנה לשמו הנוכחי, על שמו של יאשיה ודג'ווד, שהיה מדינאי בריטי שתמך בציונות.
היסטוריה > החווה להצלת חמורים

ביישוב פועלת חווה להצלת חמורים- מאות חמורים שעברו התעללות קשה, נטישה או הזנחה, חולצו ב-20 השנים האחרונות למקלט החמורים "Safe Haven For Donkeys" ביישוב.
החווה פועלת תחת העמותה Safe Haven For Donkeys שהוקמה בשנת 2000 במטרה לסייע לאלפי חמורים הפועלים בישראל ובשטחים הפלסטיניים.
ארגון הצדקה הוא ארגון בינלאומי בינלאומי שמפעיל מרכזים בכל העולם להצלת חמורים.
החווה מאפשרת לכל אחד, באמצעות מספר שלבים פשוטים לאמץ לעצמו חמור. האימוץ נעשה בצורה וירטואלית. כל אדם שמעוניין לאמץ חמור או לבצע אימוץ וירטואלי כמתנה, יכול לבחור באחד מהחמורים המוצעים באתר. כל חמור, מלווה בסיפור חיים קשה וזקוק לטיפול אוהב ובית חם. עלות האחזקה של חמור היא גבוהה וכל אימוץ וירטואלי מסייע מעט בעלות זו, לכן, לכל חמור יש מספר מאמצים המשתתפים באחזקה שלו..
על פי העמותה, כל אדם שאימץ חמור, יכול להגיע לבקר אותו על ידי תיאום הביקור באתר. בנוסף, ניתן להגיע להתנדב בחווה בהדרכה וקבלת מבקרים בימי שישי ושבת. החזון הוא לקדם את חשיבות רווחת החמורים, לתת להם טיפול ראוי, מקלט והגנה.
כיום, החווה מעניקה טיפול לחייהם של למעלה מ-200 חמורים ומסייעת באמצעות מרפאה ניידת לכ-500 חמורים פועלים. הטיפול בבעיות הנגרמות לחמורים בעיקר דרך עבודתם בשטח, יכול להוות שיפור משמעותי בחייהם של בעלי החיים. העמותה פועלת בישראל ובאנגליה.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ילקוט הפרסומים 277 (עמ' 647), ‏16 בפברואר, 1953
↑  ארז ארליכמן, הצצה: המקלט הישראלי שמציל חמורים מהתעללות, באתר ynet, 11 בינואר 2020
1 2  שי רגב, ‏לא רק חתול וכלב: כך תוכלו לאמץ חיית מחמד לא שגרתית, באתר מעריב אונליין, 7 בספטמבר 2020
↑  מצילים חמורים: הכירו את חוות החמורים בגן יאשיה בישראל, באתר www.gov.il
| --- | --- |
בקרת זהויות :  NLI: 987007588161905171
לותאר צגרוסק

| --- | --- |

לותאר צגרוסק מנצח על תזמורת הקונצרטהאוס של ברלין
 לידה:  13 בנובמבר 1942 (בן 82) אוטינג, גרמניה הנאצית 
 מוקד פעילות:  גרמניה 
 סוגה:  מוזיקה קלאסית 
 שפה מועדפת:  גרמנית 
 פרסים והוקרה:  Guido Cantelli Conducting Competition (1973)  צלב המפקד במסדר ההצטיינות של הרפובליקה הפדרלית של גרמניה 
 פרופיל ב-IMDb
 
לותאר צגרוסק (בגרמנית: Lothar Zagrosek, נולד ב-13 בנובמבר 1942) הוא מנצח גרמני.
ביוגרפיה

צגרוסק למד ניצוח בשנים 1962 עד 1967 אצל הנס סווארובסקי, אישטוון קרטס, ברונו מאדרנה והרברט פון קאראיאן. בין 1990 ל-1992 ניצח בקביעות באופרה של לייפציג. משנת 1997 עד 2006 היה המנצח הראשי בבית האופרה וירטמברג בשטוטגרט. בין השנים 2006–2011 כיהן כמנצח ראשי של תזמורת הקונצרטהאוס של ברלין.
בין הקלטותיו המסחריות כמה תקליטים בסדרת "אנטארטטה מוזיק" (Entartete Musik), בהם ביצירות הבאות:
ואלטר בראונפלס: "הציפורים"
הנס אייזלר: "סינפוניה גרמנית"
ברתולד גולדשמידט: Der gewaltige Hahnrei
פאול הינדמית: Der Dämon
הנס קראסה: "אירוסין בחלומות"
ארנסט קרנק: סימפוניה מס' 2, "ג'וני מנגן"
פרנץ שרקר: Die Gezeichneten, "יום הולדתה של האינפנטה"
ארווין שולהוף: Die Mondsüchtige
ויקטור אולמן: "קיסר אטלנטיס"
צגרוסק הקליט את מחזור האופרות "טבעת הניבלונגים" של ריכרד וגנר עם האופרה של שטוטגרט. הוא הקליט גם מוזיקה בת ימינו, כולל יצירות מאת מיכאל טורקה.
הערות שוליים

↑  Everett, William A., "Recording Reviews" (Music of Michael Torke) (Summer 1998). American Music, 16 (2): pp. 243-246.
| 0 | 1 | 2 |
| --- | --- | --- |
| הקודם: לייף זגרסטאם | מנצחים ראשיים, תזמורת רדיו וינה 1982-1986  | הבא: פנחס שטיינברג |
| 0 | 1 | 2 |
| --- | --- | --- |
| הקודם: אליהו ענבל | מנצחים ראשיים, תזמורת הקונצרטהאוס של ברלין 2006 - 2011  | הבא: איוואן פישר |
| --- | --- |
בקרת זהויות :  NLI: 987007312018605171  PLWABN: 9810661513505606  BIBSYS: 1038195  BNE: XX4955977  BnF: cb139277992 (data)  CANTIC: a10581182  CiNii: DA09754281  GND: 121491250  ISNI: 0000 0001 1691 3494  LCCN: n83178698  LNB: 000067260  MusicBrainz: 8d999a17-b64c-424d-acb3-08f67abe0d0e  NKC: jx20060315023  NTA: 071171622  SUDOC: 08085270X  VIAF: 98494112   WorldCat (עם VIAF): 98494112
ביסטיצרטופס

| ביסטיצרטופס |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסים
משפחה:: צרטופסיים
תת־משפחה:: כסמוזאורים
סוג:: ביסטיצרטופס
שם מדעי
 Bisticeratops ‏Dalman & ואחרים, 2022

ביסטיצרטופס (שם מדעי: Bisticeratops) הוא סוג של דינוזאור ממשפחת הצרטופסיים שנתגלה בניו מקסיקו, ארצות הברית, וחי בגיל הקמפן, כ-74 מיליון שנה לפני זמננו. הוא נקרא על שם Bisti/De-Na-Zin Wilderness בה נתגלה ב-1975. המאובנים כללו גוגולת כמעט שלמה שסווגה בהתחלה כפנטצרטופס ורק ב-2022 סווגה כסוג נפרד: Bisticeratops froeseorum. פרט מעניין הוא שבמאובנים נתגלו סימני נשיכה מצד טירנוזאור שהחלימו. ביסטיצרטופס היה שייך לתת-משפחת הכסמוזאורים ואופיין בגולגולת עם עטרה ארוכה וקרני גבה מפותחות. הוא היה בינוני-גדול, באורך 5–6 מטרים.
טיסה 903 של TWA

| --- | --- |

מטוס דומה למטוס שהיה מעורב בתאונה
 תאריך:  31 באוגוסט 1950
 מיקום:  מצרים
 גורם:  תקלה טכנית
 קואורדינטות:  30°03′00″N 31°14′00″E﻿ / ﻿30.05°N 31.2333°E﻿ / 30.05; 31.2333
 הרוגים:  55
 פצועים:  0
 נעדרים:  0
 ניצולים:  0
 המעורבים באסון

כלי טיס
 כלי טיס:  לוקהיד L-749 קונסטליישן (אנ')
 מספר זנב:  N-60004C
 מוצא:  נמל התעופה בומביי צ'הטרפטי שיוואג'י, הודו
 יעד:  נמל התעופה הבינלאומי ג'ון פ. קנדי, ארצות הברית
 חניות ביניים:  נמל התעופה הבינלאומי של קהיר, רומא
 מפעיל:  טראנס וורלד איירליינס
 נוסעים:  48
 אנשי צוות:  7
 he
 
טיסת 903 של TWA הייתה אסון אווירי אזרחי שהתרחש בשמי מצרים בשנת 1950.
האסון

המטוס, מדגם לוקהיד L-749 קונסטליישן (אנ'), יצא ממומביי, הודו ונחת בקהיר לפי התוכנית. בשעה 23:35 הוא המריא לכיוון רומא במזג אוויר טוב. במהלך הנסיקה, בגובה של כ-3,000 מטר, הצוות דיווח שבמנוע מספר 4 החלה דליקה. הם ביקשו וקיבלו אישור לחזור לנמל התעופה. תוך זמן קצר המנוע התנתק מהמטוס והצוות החליט לבצע נחיתת חירום במדבר, כ-65 מייל מקהיר. במהלך הנחיתה התרסק המטוס וכל האנשים שהיו על סיפונו נהרגו. בין הנוסעים היו 23 אמריקאים וכוכבת הקולנוע המצרית כאמיליה.
חקירת התאונה גילתה שתקלה נגרמה מכשל במסב שהתחמם יתר על המידה.
שברי המטוס לאחר ההתרסקות
9 בספטמבר

9 בספטמבר הוא היום ה-252 בשנה בלוח הגרגוריאני (253 בשנה מעוברת). עד לסיום השנה נשארו עוד 113 ימים.
אירועים היסטוריים ביום זה

9 – בקרב יער טויטובורג מביס ארמיניוס בראשות ברית של שישה שבטים גרמאניים שלושה לגיונות רומיים (ה־17, ה־18 וה־19) שהובלו על ידי פובליוס קווינקטיליוס וארוס
1000 – קרב סבולד, קרב מכריע בתקופה הוויקינגית באזור סבולד, כיום חלק מהאי ריגן בים הבלטי
1513 – ג'יימס הרביעי, מלך סקוטלנד, מובס בקרב פלודן
1543 – מרי סטיוארט מוכתרת "מלכת הסקוטים", בהיותה בת 9 חודשים
1776 – הקונגרס היבשתי באמריקה קובע באופן רשמי כי שם המדינה החדשה יהיה ארצות הברית
1850 – קליפורניה מצטרפת לארצות הברית בתור המדינה ה-31
1867 – עצמאותה של לוקסמבורג מאושרת מחדש בהסכם לונדון
1886 – נחתמת אמנת ברן, המגנה על זכויות יוצרים בינלאומיות
1923 – מפלגת העם הרפובליקאית מוקמת על ידי אבי האומה הטורקי מוסטפא כמאל אטאטורק
1940 – מלחמת העולם השנייה: הפצצת חיל האוויר האיטלקי על תל אביב – הקשה בהתקפות שפגעו בארץ ישראל בזמן מלחמת העולם השנייה
1944 – מלחמת העולם השנייה: צבא ברית המועצות משחרר את בולגריה
1947 – מתגלה הבאג הראשון במחשב – עש שנלכד באחד הרכיבים
1948 – הכרזת העצמאות של קוריאה הצפונית, ותום השלטון הצבאי של ברית המועצות במדינה
1969 – ישראל פותחת במבצע רביב
1971 – מהומות בכלא אטיקה במדינת ניו יורק שבארצות הברית
1976 – אש"ף מצטרף לליגה הערבית כנציג פלסטין
1991 – טג'יקיסטן מכריזה על עצמאותה מברית המועצות
1999 – טרור: 94 הרוגים בפיצוץ בית מגורים במוסקבה
2001 – פיגוע התאבדות של החמאס בתחנת הרכבת נהריה. 3 אזרחים נרצחים, המחבל היה אזרח ישראלי
2003 – שני פיגועי התאבדות של החמאס: הפיגוע בתחנת האוטובוס בצריפין (9 נרצחים) ובקפה הלל בירושלים (7 נרצחים)
2004 – אל-קאעידה מבצע פיגוע בשגרירות אוסטרליה בג'קרטה, בירת אינדונזיה. בפיגוע נהרגו למעלה מ־11 אנשים ונפצעו כמאה אנשים
2017 – מצעד בעלי החיים הגדול בעולם נערך בתל אביב
נפטרו

1000 – אולף הראשון, מלך נורווגיה
1087 – ויליאם הראשון, מלך אנגליה (נולד ב-1027)
1271 – יארוסלאב השלישי, נסיך ולדימיר (נולד ב-1230)
1438 – דוארטה, מלך פורטוגל (נולד ב-1391)
1513 – ג'יימס הרביעי, מלך סקוטלנד (נולד ב-1473)
1569 – פיטר ברויגל האב, צייר פלמי (נולד ב-1525)
1596 – אנה יגיילונקה, מלכת פולין ווהדוכסית הגדולה של ליטא (נולדה ב-1523)
1901 – אנרי דה טולוז-לוטרק, צייר צרפתי (נולד ב-1864)
1961 – אלכסנדר זאובר, עיתונאי ישראלי, איש התנועה הרוויזיוניסטית ובורר, המוציא לאור והעורך של השבועון "עיתון מיוחד" (נולד ב-1903)
1976 – מאו דזה-דונג, שליט הרפובליקה העממית של סין (נולד ב-1893)
1978 – ג'ק וורנר, מייסד אולפני וורנר בהוליווד (נולד ב-1892)
1981 – ז'אק לאקאן, פסיכואנליטיקאי צרפתי (נולד ב-1901)
1981 – מוריס רסקין, מאמן כדורסל אמריקאי, מאמנה הראשון של נבחרת ישראל (נולד ב-1902)
1984 – דניאל רקנאטי, בנקאי ואיש עסקים (נולד ב-1921)
1994 – אדוארד אולארצ'יק, מלחין ומוזיקאי יהודי שפעל בפולין ובישראל (נולד ב-1915)
2003 – אדוארד טלר, פיזיקאי יהודי אמריקאי ממוצא הונגרי, "אבי פצצת המימן" (נולד ב-1908)
2003 – דוד אפלבום, רופא ישראלי (נולד ב-1952)
2008 – הדה אורן, מורה למחול וכוריאוגרפית ישראלית (נולדה ב-1934)
2008 – אורי סבג, מפיק קולנוע וטלוויזיה ישראלי (נולד ב-1962)
2014 – חנה ריבר, שחקנית תיאטרון, קולנוע וטלוויזיה (נולדה ב-1927)
2019 – רוברט פרנק, צלם, צלם קולנוע ובמאי (נולד ב-1924)
2020 – עמוס לוצאטו, רופא יהודי איטלקי, סופר ומחבר מאמרים וחוקר עולמי בנושא התרבות היהודית (נולד ב-1928)
2020 – שייר הייט, מחנכת מינית ופמיניסטית (נולדה ב-1942)
2024 – קטרינה ולנטה, זמרת, גיטריסטית, רקדנית ושחקנית איטלקייה (נולדה ב-1931)
2024 – ג'יימס ארל ג'ונס, שחקן אמריקאי (נולד ב-1931)
חגים ואירועים החלים ביום זה

יום היווסדות הרפובליקה – יום העצמאות והחג הלאומי של קוריאה הצפונית
טג'יקיסטן: יום העצמאות
8 בספטמבר – 10 בספטמבר
ספטמבר
לוח אירועים שנתי
אורליאנוס
הונוריוס
לב טולסטוי
קולונל סנדרס
ויליאם הכובש
פיטר ברויגל האב
דורי אסף

| --- | --- |
אין תמונה חופשית
 לידה:  8 ביולי 1987 (בן 37) הנדון שבאנגליה
 עמדה:  רכז
 גובה:  1.78 מטרים
 קבוצות כשחקן
 2005-2006  2006-2007  2007-2008   2008-2009   2009-2011  2011-2012  2012-2013  2013-2014   2014-2015   2015-2018   2019-2022  2022-2023   2023-2025:  בני השרון  אליצור רמלה   הפועל יקנעם/מגידו   מכבי אשדוד   בני השרון  הפועל נס ציונה מכבי עירוני רמת גן  מכבי הוד השרון  מכבי שוהם  הפועל חבל מודיעין   הפועל כפר קאסם   אליצור עירוני רעננה  הפועל נס ציונה איתי
 
דורי אסף (נולד ב-8 ביולי 1987) הוא כדורסלן ישראלי המשחק בעמדת הרכז בקבוצת הפועל נס ציונה איתי מליגה א' מרכז. גובהו 1.78 מטרים.
משפחה

אסף נולד בפרוור הנדון ליד לונדון. בגיל שנתיים עלה לישראל. הוא בוגר מחלקת הנוער של בני הרצליה. העפיל עם קבוצת הכדורסל של "תיכון היובל" לליגת העל לתיכונים. ובעונה שלאחר מכן קלע 46 נקודות במשחק אחד מול קבוצת "הגימנסיה הריאלית".
קריירת בוגרים

דורי אסף החל לשחק בעונת 2005/2006 בבוגרים של קבוצת בני השרון, אך לא קיבל מספיק דקות משחק.
בעונה שלאחר מכן ירד לליגה הלאומית ושיחק עונה אחת מוצלחת במדי אליצור רמלה.
בעונת 2007/2008 שיחק אסף בקבוצת הפועל יקנעם/מגידו, בה סבל בחלק מהעונה מפציעה.
בעונת 2008/2009 שיחק בקבוצת מכבי אשדוד עם המאמן רמי הדר, נתן עונה מצוינת וסיים במקום השני בתום העונה הסדירה. ונעצר רק ברבע גמר הפלייאוף.
בעונת 2009/2010 חזר לקבוצת האם בני השרון ושיחק בחלק גדול של העונה כרכז ראשון. בסיום העונה זו, זכה בתואר תגלית העונה. לקראת סיום העונה, החל לסבול מפציעה בגב. פציעה שגרמה לו לעצירת ההתקדמות בקריירה. בעונה שלאחר מכן בילה זמן רב על ספסל הקבוצה, כחלק מתהליך של חזרה מהפציעה.
בעונת 2011/2012 שיחק בקבוצת עירוני נס ציונה מהליגה הלאומית. איתה הגיע עד לחצי גמר הפלייאוף. בתחילת עונת 2012/13 חתם בקבוצת עירוני רמת גן.
לקראת עונת 2013/2014 חתם בשורות מכבי הוד השרון מהליגה הלאומית.
נבחרת ישראל

בשנת 2005 שיחק בנבחרת הנוער. בשנת 2007 שיחק בנבחרת העתודה. ובשנת 2009 שיחק בנבחרת האולימפית.
הערות שוליים

↑  אור שקדי‏, לאומית: עמית תמיר חתם ברמת גן, דורי אסף בהוד השרון, באתר וואלה, 30 ביוני 2013
Colors of the Wind

| --- | --- |
 שיר בביצוע ג'ודי קוהן
 מתוך האלבום פסקול הסרט פוקהונטס
 יצא לאור:  30 במאי 1995
 סוגה:  פופ
 שפה:  אנגלית 
 אורך:  3:34
 חברת תקליטים:  וולט דיסני
 כתיבה:  אלן מנקן, סטיבן שוורץ
 לחן:  אלן מנקן 
 הפקה:  אלן מנקן
 
"Colors of the Wind" (בעברית: "צבעי הרוח") הוא שיר שנכתב והולחן על ידי אלן מנקן וסטיבן שוורץ עבור הסרט "פוקהונטס" של חברת וולט דיסני שיצא לאור בשנת 1995.
השיר מהווה את שיר הנושא של הסרט, והוקלט עבור הסרט על ידי הזמרת והשחקנית האמריקאית ג'ודי קוהן, שביצעה את קטעי השירה של פוקהונטס בסרט. השיר הוא בלדת פופ העוסקת באנימיזם ובטבע. הליריקה שלו הושוותה לתרבות העידן החדש.
השיר שווק כסינגל הראשון מתוך פסקול הסרט בהקלטה של ונסה ויליאמס והגיע למקום הרביעי במצעד הבילבורד הוט 100.
השיר קיבל תגובות חיוביות ממבקרים, וכמה מהם אף הצהירו כי זה אחד השירים הטובים שנכללו בסרטי דיסני. השיר זכה בפרס אוסקר לשיר המקורי הטוב ביותר, פרס גראמי לשיר המקורי הטוב ביותר מסרט ובפרס גלובוס הזהב לשיר המקורי הטוב ביותר מסרט.
רקע

לאחר מותו של הווארד אשמן, חברת וולט דיסני חיפשה מוזיקאי אחר שישתף פעולה עם אלן מנקן על מנת להלחין פסקולים לסרטי ההנפשה השונים. בסופו של דבר פנתה החברה אל סטיבן שוורץ, מלחין שכתב והליחן מוזיקה למספר מופעי ברודוויי בשנות ה-70. שוורץ הסכים להצעה.
שוורץ רצה לכתוב שיר לסצנה בסרט בו פוקהונטס מתעמתת עם ג'ון סמית' על התפיסה האירוצנטרית(אנ') שלו. "Colors of the Wind" היה השיר הראשון שנכתב לסרט. שוורץ סיפר כי "השיר השפיע על הפיתוח של שאר הסרט". בנוסף, סיפר שוורץ כי השיר היה בהשראת יצירות שירה, מוזיקה ופולקלור אינדיאניות, מכתב מפורסם שנשלח לקונגרס של ארצות הברית על ידי צ'יף סיאטל בנוגע ליחס של האנושות לטבע, וגם בהשראת יצירות מוזיקליות של אוסקר המרשטיין העוסקות בדעות קדומות.
מנקן הגדיר את השיר כ"אחד השירים החשובים ביותר" שהוא אי פעם כתב. מנקן ושוורץ עבדו מאוחר יותר גם על הפסקולים לסרטים הגיבן מנוטרדאם ומכושפת.
השיר בוצע מאוחר יותר על ידי אמנים שונים, ביניהם אשנטי, בריאן וילסון וונסה הדג'נס.
דירוגים ברשימות

| ארגון | רשימה | מיקום | מקור |
| --- | --- | --- | --- |
| בילבורד | 100 שירי דיסניוורס הגדולים בכל הזמנים | 17 |  |
גרסאות נוספות > הגרסה של ונסה ויליאמס > רקע ויצירה

ונסה ויליאמס נבחרה לביצוע השיר בשל הצלחת הסינגל שלה "Save the Best for Last", בלדת פופ משנת 1992. הגרסה של ויליאמס היא שיר פופ למבוגרים ללא מילות הפתיחה של הגרסה שהופיעה בסרט. בגרסה זו מופיע ביל מילר מנגן בחליל אינדיאני.
גרסאות נוספות > הגרסה של ריטה

| --- | --- |

 סינגל בביצוע ריטה
 מתוך האלבום פסקול הסרט פוקהונטס
 יצא לאור:  15 ביוני 1995
 פורמט:  פופ
 תאריך הקלטה:  1995
 סוגה:  מוזיקה פופולרית 
 שפה:  אנגלית 
 אורך:  3:34
 חברת תקליטים:  וולט דיסני • מרקורי רקורדס • הד ארצי (פסקול הסרט המלא) • הליקון (סינגל)
 כתיבה:  אלן מנקן, סטיבן שוורץ   שפרירה זכאי (נוסח עברי)
 לחן:  אלן מנקן 
 הפקה:  רוני וייס
גרסאות נוספות > הגרסה של ריטה > רקע ויצירה

בשנת 1995 השתתפה ריטה בדיבוב סרט ההנפשה "פוקהונטס" של חברת וולט דיסני, בו דיבבה את הדמות הראשית.
גרסאות נוספות > גרסאות נוספות

2002: אשנטי (Disneymania)
2004: כריסטי קרלסון רומנו (Greatest Disney TV & Film Hits)
2007: ונסה הדג'נס (Disneymania 5)
2011: בריאן וילסון (In the Key of Disney)
2015: טורי קלי (We Love Disney)
מיקומי שיא > הגרסה של ונסה ויליאמס

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 16 |  |
|  אירלנד | מצעד הסינגלים האירי | 16 |  |
|  ארצות הברית | בילבורד הוט 100 | 4 |  |
|  ארצות הברית | מצעד השירים העכשוויים למבוגרים | 2 |  |
|  ארצות הברית | מצעד 40 השירים למבוגרים | 10 |  |
|  ארצות הברית | מצעד שירי ה-R&B/היפ-הופ | 53 |  |
|  הולנד | מצעד 40 הסינגלים ההולנדיים | 8 |  |
|  הממלכה המאוחדת | מצעד הסינגלים הבריטי | 21 |  |
|  ניו זילנד | המצעד הניו זילנדי הרשמי | 25 |  |
|  פלנדריה | אולטראטופ 50 | 38 |  |
מיקומי שיא > מצעדים שנתיים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | 31 |  |
נתוני מכירות

| גרסה | מדינה | תואר | מכירות |
| --- | --- | --- | --- |
| ונסה ויליאמס | ארצות הברית (RIAA) | זהב | 700,000 |
| ג'ודי קון | בריטניה (BPI) | כסף | 200,000 |
ביאורים

↑  אירונצטריות היא תפיסת עולם המעדיפה את תרבות המערב על פני אנשים שאינם חלק בתרבות זו.
גו גו דולס

| --- | --- |

 מקום הקמה:  באפלו 
 מוקד פעילות:  באפלו, ניו יורק, ארצות הברית
 תקופת הפעילות:  מ-1986
 סוגה:  רוק אלטרנטיבי   רוק   פאנק רוק
 שפה מועדפת:  אנגלית 
 חברת תקליטים:  Warner Music   Warner Bros. Records   Metal Blade Records
 www.googoodolls.com
 פרופיל ב-IMDb
 חברים
 ג'וני רזיזניק   רובי טאקאק  
 חברים לשעבר
 ג'ורג טוטוסקה   מייק מלינין  
 
גו גו דולס (אנגלית: The Goo Goo Dolls) היא להקת רוק אלטרנטיבי שהוקמה בשנת 1986 בעיר באפלו, ניו יורק. חברי הלהקה הם ג'וני רזניק (זמר, גיטרה), רובי טאקאק (בס) ומייק מלינין (תופים).
היסטוריה

בתחילת דרכם נקראה הלהקה "Sex Maggots", אך כאשר בעל מועדון הזמין את הלהקה להופעה הוא ביקש מהם לשנות את שמם כדי שהעיתון המקומי לא יכתוב את שמם הנוכחי. הלהקה בחרה את השם "גו גו דולס" בעקבות פרסומת של צעצוע שנקרא כך.
תחילה, הושוו הגו גו דולס הרבה ללהקה "The Replacements" אך בחלוף הזמן הלהקה פיתחה סגנון ייחודי משלה.
הגו גו דולס נודעים במיוחד בזכות הלהיט הגדול שלהם - "Iris" אשר נכתב במיוחד לסרט עיר של מלאכים בשנת 1998 והופיע בפסקול הסרט ולאחר מכן נכלל באלבומם השישי של הגו גו דולס "Dizzy Up The Girl", השיר גם כיכב במקום הראשון במשך 18 שבועות במצעד הבילבורד האמריקאי בשנת 1998 והיה מועמד לשלושה פרסי גראמי.
בדצמבר 2024, הלהקה הודיעה על דחיית הופעותיה המתוכננות בדרום אפריקה בעקבות אשפוזו של הסולן ג'ון רזיזניק עם דלקת ריאות. ההופעות נדחו לסוף מרץ 2025.
דיסקוגרפיה > אלבומי אולפן

Jed ‏ (1989)
Hold Me Up ‏ (1990)
Superstar Car Wash ‏ (1993)
A Boy Named Goo ‏ (1995)
Dizzy Up the Girl ‏ (1998)
Gutterflower ‏ (2002)
Let Love In ‏ (2006)
Something for the Rest of Us ‏ (2010)
(2013) Magnetic
דיסקוגרפיה > אלבומי EP

Just the Way You Are ‏ (1991)
Bang! ‏ (1997)
Dizzy ‏ (1997)
Platinum Play ‏ (1999)
Rolling Stone Original ‏ (2006)
iTunes Originals ‏ (2006)
Waiting for the Rest of It ‏ (2010)
iTunes Live from SoHo ‏ (2011)
דיסקוגרפיה > אוספים

What I Learned About Ego, Opinion, Art & Commerce ‏ (2001)
Greatest Hits Volume One: The Singles ‏ (2007)
Vol. 2 ‏ (2008)
הערות שוליים

↑  Gil Kaufman, Goo Goo Dolls ‘Heartbroken’ About Postponing Tour After Singer John Rzeznik Hospitalized With Pneumonia, Billboard, ‏2024-12-03 (באנגלית אמריקאית)
| --- | --- |
בקרת זהויות :  NLI: 987012197476605171  BnF: cb13942734p (data)  GND: 16041949-9  ISNI: 0000 0001 2169 9090  LCCN: n92048512  MusicBrainz: e2c00c56-8365-4160-9f40-a64682917633  NKC: xx0088691  SUDOC: 080491847  VIAF: 139725726   WorldCat (עם VIAF): 139725726 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
ברבור ענק

| ברבור ענק |
| --- | --- |
 השוואה של ברבור ענק לאדם ולפליאולוקסודון פלקונרי
תקופה
אמצע פליסטוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
סוג:: ברבור
מין:: ברבור ענק
שם מדעי
 Cygnus falconeri ‏פארקר, 1865

ברבור ענק (שם מדעי: Cygnus falconeri) הוא מין נכחד של ברבור אשר חי באמצע תקופת הפליסטוקן באיים סיציליה ומלטה שבים התיכון. ייתכן שברבור זה הגיע גם לתקופת ההולוקן. ברבור זה היה גדול הברבורים בעולם, תופעה שקרתה עקב ענקיות איים. הוא נחקר ב-1865 בידי החוקר ויליאם קיטצ'ן פארקר.
הברבור הענק מוערך שהגיע לאורך 190–210 ס"מ עם כנפיו הפרושות והוא דמה מעט לברבור מצוי - גדול האווזאים המודרניים, אשר נחשב לקרוב אליו ביותר. הברבור הנכחד אולי היה חסר יכולת תעופה עקב גודלו והוא חי לצידם של מיני פילים ננסיים מהמין פליאולוקסודון פלקונרי. הברבור היה גבוה מהם בהרבה, אם כי לא בטוח ששקל יותר מהם ובכל זאת היה יכול להתחרות איתם על מזון.
לא ברור מתי נכחד אך זה היה כנראה לקראת ההולוקן. הברבור נכחד עם שינויי אקלים רחבים או עקב הגעת האדם ויצורים טורפים לאיים. הברבור הלא-מעופף נכחד בקלות בקרב שהתחולל נגדו, בדומה לפילים הננסיים מהאיים.
המאובנים של ברבור זה נמצאים כיום במערת אר דאלם שסמוכה לעיר בירזבוג'ה בדרום מלטה.
בדיקת נאותות

בְּדִיקַת נְאוֹתוּת, לעיתים גם דְּיוּ דִילִיגֵ'נְס (באנגלית: Due Diligence), היא בדיקת אדם, בית עסק או חברה טרום סגירת חוזה עמו. הבדיקה היא הליך במסגרת הכנת תשקיף. כשבדיקת הנאותות היא מול חברה, ייעשה במסגרת ההליך בירור מקיף על המצב הכלכלי והיכולות המסחריות, לרוב כולל מפגשים עם גורמים בכירים בחברה, ביקור באתרי הפעילות שלה, פגישות עם גורמים מממנים, בדיקת אמצעי הביקורת, ניתוח תחזיות החברה, בדיקת התוכנית העסקית שלה וכו'.
כאשר תאגיד מחליט לצאת בהנפקה הוא נדרש להמציא תשקיף. בתשקיף מפורט מידע רב אודות התאגיד באופן שמאפשר למשקיעים הפוטנציאליים לקבל החלטה מושכלת בנוגע להשקעתם. בדרך כלל כוללת מלאכת הכנת התשקיף גם את הליך בדיקת הנאותות שנועד להבטיח את איכות התשקיף לטובת המשקיעים ולטובת המנפיק (כך למשל אם התשקיף מטעה עלול המנפיק להיות מורשע בפלילים או אם התשקיף שגוי מניות התאגיד תצנחנה).
מטרות בדיקת הנאותות:
יצירת הגנה מפני תביעות משפטיות על המנפיק (פליליות או אזרחיות).
בירור התכנים הדרושים לפי חוק.
קביעת תכנים רלוונטיים למשקיע הסביר בנוסף לדרישות החוק.
רישום תכנים אלו תוך בדיקה שאין הם שגויים.
האחריות לתשקיף מוטלת על הדירקטוריון, כאשר בפועל את ביצוע ההנפקה מבצעים משרדי עו"ד ורו"ח המתמצאים בעניין תחת פיקוחו של היועץ המשפטי של החברה.
בדיקת נאותות היא לעיתים חלק מהליך רכישה של חברה פרטית, גם ללא הכנת תשקיף. בהליך זה, לאחר גיבוש הסכמה עקרונית על רכישת החברה ומחירה, ניתן לרוכש זמן לעריכת בדיקת נאותות, שבה יוודא שכל הפרטים העסקיים שנמסרו לו במהלך המשא ומתן אכן מתקיימים. לעיתים מושפעים המחיר הסופי של העסקה, ואף עצם קיומה, מתוצאותיה של בדיקת הנאותות.
בדיקת נאותות של קרנות הון סיכון לחברות סטארט אפ

סיבוב הגיוס הראשון של חברות סטארט אפ כולל גיוס מאנשים פרטיים "מלאכים" (Angels) או מחברות הון סיכון. משקיעים פרטיים משקיעים מכספם הפרטי כנגד הקרנות ולכן ניהול הסיכונים הוא שונה. קרנות הון סיכון מחויבות לערוך בדיקות נאותות מלאות לפני השקעה בחברה כדי לוודא האם מטרת ההשקעה תואמת את רמת הסיכון המאפיינת את הקרן.
בדיקת נאותות של חברות הון סיכון כוללת חמישה שלבים:
בדיקת נאותות של קרנות הון סיכון לחברות סטארט אפ > שלב 1 – סינון ראשוני של חברות

חברות הון סיכון נמדדות ביכולות שלהן לזהות חברות סטארט אפ עם פוטנציאל לרווח בין מאות חברות עם רעיונות מעולים. מרבית חברות הסטארט אפ אינן מצליחות ולכן צעדים מקדימים וחקר מעמיק יצמצמו סיכונים לכישלון. בדיקת נאותות הוא הכלי הנפוץ ביותר בשימוש קרנות הון סיכון לפני רכישה.
בשלב זה דורשות הקרנות מידע רב על המוצר עצמו, באיזה שלב נמצאת החברה, קצב גדילה משוער, גודל שוק, אחוז שליטה בשוק, מיקום גאוגרפי של החברה וניתוח SWOT.
מעט חברות עוברות את שלב הסינון הראשוני, לפי אתר 1000ventures.com רק 6 מתוך 1000 חברות סטארט אפ מצליחות לעבור לשלב השני.